Colette Flesch

Colette Flesch () er ein luxembourgsk politikar. Ho har vore ordfører i Luxembourg by 1970–1980, visestatsminister og utanriksminister 1980–1984 og generaldirektør i Europakommisjonen. Flesch har vore aktiv fektar og deltatt for Luxembourg i tre olympiske sommarleikar.

 Liv og virke 
Familien budde i Dudelange sør i Luxembourg, nær grensa til Frankrike. Faren arbeidde i stålindustrien.«Colette Flesch», Munzinger Archiv. Lest 27. mai 2018. Familien flykta under andre verdskrigen til Frankrike, der faren døydde. Hun byrja på skulen i Frankrike og fortsette etter krigen skulegangen i heimlandet. 

Flesch drog til USA for å studere. Ho fullførte i 1960 bachelorgrad i statsvitskap ved Wellesley College.«Colette Flesch '60», Wellesley College. Lest 27. mai 2018. Deretter studerte ho internasjonal politikk ved Fletcher School of Law and Diplomacy ved Tufts University, der ho avla mastergrad i 1961. Flesch har også studert ved The Hague Academy of International Law i Nederland. 

 Idrett 
Flesch byrja som skuleelev med fekting og kom i 1953 med på landslaget. Ho deltok for Luxembourg i sommarolympiadane i Roma i 1960, Tokyo i 1964 og Mexico by i 1968.«Colette Flesch» , Sports-Reference. Lest 27. mai 2018. I 1967 ble hun kåret til årets idrettskvinne i Luxembourg.Trophée de la Meilleure Sportive , sportspress.lu.

 Politikk 
Etter studia byrja Flesch å arbeide for Det europeiske økonomiske fellesskapet i Brussel. Der arbeidde ho med landbruksspørsmål i fem år.

I 1968 stilte Flesch til val for Det demokratiske partiet og blei vald til deputertkammeret i Luxembourg. Året etter, i 1970, blei ho ordførar i Luxembourg by. Ho var den fyrste kvinnelege ordføraren i byen.«Colette Flesch: "J'ai appliqué la doctrine Sinatra: Do it your way"», Luxemburger Wort, 7. oktober 2017. Lest 27. mai 2018. Ho beheldt ordførarvervet til 1980.

Frå 1980 til 1984 var Flesch visestatsminister, utanriksminister, økonomi- og middelklasseminister og justisminister i regjeringa til Pierre Werner.Guy Thewes: Les gouvernements du Grand-Duché de Luxembourg depuis 1848, data.public.lu, 2011, s. 192–193. Ho overtok regjeringsposten og statsrådsporteføljen til Gaston Thorn, som blei president i Europakommisjonen.

Flesch engasjerte seg også i europeisk politikk. Ho var medlem av Europaparlamentet 1969–1980, 1984–1985, 1989–1990 og 1999–2004. Ho tilhøyrte den liberale og demokratiske gruppa, der ho også var viseformann, seinare Det europeiske liberale og demokratiske partiet si gruppe.«Colette FLESCH», Europaparlamentet. Lest 27. mai 2018. I 1990 blei ho generaldirektør i Europakommisjonen som sjef for generaldirektoratet for informasjon, kommunikasjon og kultur.«Colette Flesch is Appointed Head of the Directorate-General for Information, Communication and Culture», pressemelding, Europakommisjonen, 29. mars 1990. Lest 27. mai 2018.

 Kjelder 

Denne artikkelen bygger på «Colette Flesch» frå , den 12. mars 2024.  

Kategori:Luxembourgske politikarar
Kategori:Luxembourgske idrettsutøvarar
Kategori:Visestatsministrar i Luxembourg
Kategori:Utanriksministrar i Luxembourg
Kategori:Justisministrar i Luxembourg
Kategori:Medlemmar av Europaparlamentet
Kategori:Luxembourgske deltakarar under sommar-OL 1960
Kategori:Luxembourgske deltakarar under sommar-OL 1964
Kategori:Luxembourgske deltakarar under sommar-OL 1968
Kategori:Folk frå Dudelange